gl gl en gl gl gl gl gl gl gl ca gl gl gl gl gl gl gl gl gl gl gl gl gl gl gl gl pt gl gl gl gl gl gl en gl gl en gl gl en gl gl en gl gl en gl gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl
Xestión Eventos Issga | AT tecnoloxía para eventos
Aplicacións da intelixencia artificial na análise biomecánica
Nesta xornada técnica en formato webinar, realizada en colaboración co Instituto de Biomecánica (IBV), buscamos xerar ferramentas para mellorar os procesos de deseño de produtos e servizos baseados na interacción coa persoa, combinando o modelado biomecánico e a intelixencia artificial para converter a caracterización biomecánica nun proceso máis eficiente e áxil.
Teño que modificar unha máquina, que debo facer?
O obxectivo principal desta xornada, realizada en colaboración con FREMAP, é evitar que se acometan modificacións sobre as máquinas sen ter en conta os criterios necesarios para garantir que a máquina, tras a modificación, ofreza uns niveis de seguridade adecuados para o seu uso de acordo aos requisitos que lle sexan de aplicación.
Smartphone – #Úsao de forma saudable
Nesta xornada técnica, en formato webinar, realizada en colaboración con Fraternidad-Muprespa, presentaremos a campaña do ISSGA “Emprego de dispositivos electrónicos portátiles”, analizaremos o smartphone como fenómeno sociolóxico, os danos físicos e psicolóxicos asociados ao seu uso, como usalo de forma saudable e indicaremos, a nivel de adicións, como afecta as nosas neuronas a conectividade dixital e os bos usos e riscos da tecnoloxía no traballo e no teletraballo.
Xestión da saúde mental na empresa
Webinar realizado en colaboración con Ibermutua no que se abordará a saúde psicosocial da empresa, facendo un diagnóstico da situación actual e indicando as accións preventivas a implantar desde un enfoque desde a empresa saudable da saúde mental.
Criterio técnico de Inspección de Traballo sobre riscos psicosociais: Que obrigas supón para as empresas?
Esta xornada técnica en formato webinar, realizada en colaboración con McMutual, ten por obxectivo analizar o Criterio técnico 104/2021 sobre actuacións da Inspección de Traballo e Seguridade Social en riscos psicosociais para dar resposta a dúas cuestións:
Que obrigas teñen as empresas e como deben levalas a cabo para a correcta xestión preventiva dos riscos psicosociais? Incidindo especialmente nas características que debe cumprir a avaliación de riscos psicosociais.
Que supostos ou circunstancias van motivar a actuación de Inspección de Traballo e Seguridade Social nas empresas e que consecuencias poden derivarse?
Adaptación ao cambio: afrontamento ante a adversidade
Este webinar, no que participa Fremap, pretende dar a coñecer as diferentes estratexias e estilos de afrontamento e reflexionar sobre a importancia de traballar o autocoñecemento para mellorar a nosa forma de afrontar a adversidade en calquera ámbito da vida.
Prevención do consumo de alcol e drogas nas organizacións
Webinar realizado en colaboración con Mc-Mutual que ten como principal obxectivo tomar conciencia da importancia que ten o consumo de alcol e outras drogas na nosa sociedade e as súas repercusións a nivel persoal, social e laboral e como xestionalo desde a empresa para poder garantir a seguridade nos postos de traballo.
Webinar con motivo do Día Mundial da Seguridade e Saúde no Traballo realizado en colaboración con Asepeyo no que se indicarán algunhas experiencias empresariais e as repercusións dende a PRL derivadas do teletraballo, como implantar un protocolo de traballo a distancia e os aspectos relacionados con actividades saudables.
Xestión do risco durante o embarazo e a lactación
Neste primeiro webinar, que forma parte da programación formativa do ISSGA para o ano 2022 e realizado en colaboración con Ibermutua, analizaremos o marco normativo que o regula, o procedemento que se debe seguir na súa tramitación así como os riscos laborais e clínicos e os diferentes axentes que interveñen: físicos, ergonómicos, químicos, biolóxicos e psicosociais. Para rematar haberá unha mesa redonda na que os axentes sociais nos darán a súa visión dende un punto de técnico deste tema.
Mindfulness para a redución do estrés no traballo
Webinar realizado en colaboración con Fremap que ten como obxectivo informar como a través da práctica do Mindfulness e a súa integración non traballo podemos incrementar o benestar laboral.
Prevención da violencia laboral
Webinar realizado en colaboración con Ibermutua Gallega que ten como obxectivo sensibilizar na necesidade de abordar a violencia no traballo nas empresas e proporcionar algunhas ferramentas básicas para achegar unha aproximación integral á prevención das situacións de violencia que se producen nas organizacións, como son os protocolos-tipo.
Innovación para introducir boas prácticas para a prevención de trastornos musculoesqueléticos no traballo. “Sistema MOCAP (Motion Capture). Exoesqueleto”
Este webinar, realizado en colaboración con Asepeyo e que forma parte de las actividades programadas polo ISSGA con motivo da “Semana Europea para a Seguridade e a Saúde no Traballo”, ten por obxectivo sensibilizar e informar sobre un tema innovador e de actualidade, os exoesqueletos, que facilitan asistencia física ás persoas durante o desenvolvemento de determinadas tarefas e contribúen á redución de lesións.
Webinar realizado en colaboración con McMutual, que forma parte das actividades programadas polo ISSGA con motivo da “Semana Europea para a Seguridade e a Saúde no Traballo”, que persegue destacar a importancia da prevención dos trastornos musculoesqueléticos de orixe laboral que afectan a 3 de cada 5 persoas traballadoras e realizar unha sesión da escola de costas enfocada ao teletraballo.
Muller e saúde laboral: diversidade, equidade e igualdade
Webinar realizado en colaboración con Fraternidad-Muprespa, no que se exporán o modelo de muller na sociedade actual, tratando temas como a saúde laboral, a prevención de riscos laborais en clave de xénero e as medidas de diversidade, conciliación, equidade e igualdade que necesitan as nosas organizacións.
Elaboración de protocolos de resolución de conflitos e prevención do acoso no traballo
Este webinar, realizado en colaboración con McMutual, ten por obxectivo ofrecer recomendacións prácticas para a elaboración de protocolos de resolución de conflictos para a prevención do acoso e a violencia laboral dende un enfoque preventivo.
Prevención e pandemia: a resposta da unidade de referencia COVID-19 do Issga e dos servizos de prevención alleos
Neste webinar indicaranse as principais mensaxes e criterios para a adopción das medidas preventivas fronte á esta pandemia nos centros de traballo, se detallarán as actuacións feitas pola Unidade COVID-19 nas labores de asesoramento e apoio técnico especializado e de información e formación, se exporán os riscos derivados das novas condicións de traballo asociadas á crise sanitaria e se explicarán o papel dos servizos de prevención no contexto derivado da COVID-19.
Neste webinar, realizado en colaboración con Fraternidad-Muprespa, veremos as emocións e estados de ánimo que nos provocou a COVID 19, a través de exemplos de persoas reais e daremos claves e ferramentas para soportar mellor esta situación.
A prevención de riscos laborais na PEME: unha actitude preventiva salva vidas
Nesta acción de información e sensibilización indicaranse as pautas para mellorar a compresión e a toma de conciencia sobre a importancia da seguridade e a saúde no traballo e os seus aspectos clave, así como as competencias para un desenvolvemento eficaz neste ámbito.
Empresa saudable. Prevención das enfermidades cardiovasculares e o ictus
O custo persoal, social e laboral das enfermidades e accidentes cardio e cerebrovasculares supón máis do 10% do gasto sanitario público de España e é a primeira causa de discapacidade no adulto. Este webinar, realizado en colaboración con Ibermutua, ten como obxectivo “informar para previr” e sensibilizar no ámbito da saúde laboral ao tecido empresarial galego.
Coñece o máis destacado da norma de seguridade e saúde ISO 45005
UNE-ISO/PAS 45005 é unha guía que pretende facilitar orientacións para xestionar nas empresas os efectos da pandemia por COVID-19. No webinar. realizado en colaboración con FREMAP, analizarase a estrutura da nova ISO/ PAS publicada, así como os puntos máis relevantes da mesma.,
Uso de novas tecnoloxías en PRL: drons
Segundo dos eventos organizados polo ISSGA con motivo do día mundial da seguridade e saúde no traballo, 28 de abril, no que presentamos dúas publicacións sobre os drons e a súa relación coa prevención de riscos laborais.
A cultura preventiva, motor de resiliencia
Con motivo do Día Mundial da Seguridade e Saúde no Traballo 2021, o ISSGA organiza esta webinar como un espazo de intercambio para recoñecer a importancia da cultura preventiva na construción da resiliencia colectiva e o valor do labor das e dos profesionais da seguridade e saúde no traballo na crise sanitaria actual.
© ISSGA. Información mantida e publicada en internet polo ISSGA.
Desenvolvido por AT tecnoloxía para eventos para o ISSGA